For et par uger siden blev sandet skubbet tilbage på de to klitter, og nu er klitterne også blevet beplantet med hjelme. Det er Hede Danmark som har stået for at udføre opgaven. Hjelmene skal nu have fred og ro til at vokse i sandet. Derfor har Frederikshavn Kommune sat afspærring rundt om de to klitter. Det vurderes, at det koster omkring 150.000 at få klitterne genetableret og beplantet. To mænd er sigtet for groft hærværk på de to klitter, da en gummiged i slutningen af oktober sidste år skubbede en mængde sand ned fra klitterne. Der er endnu ikke rejst tiltale i sagen.

Referat:
Arbejdet med at genetablere og beplante de to ødelagte klitter på Sønder Strand i Skagen er nu færdigt.